Robotski pauk prede paučinu i penje se uz zidove
Da li još uvek mislite da je Spajdermen biće iz mašte? Spajderbot je robot opremljen kablovima pomoću kojih se kreće kao pauk.
Alon Kapua je vođa istraživačkog tima. "Ovo je nova vrsta robota koji se stabilno kreće po kablovima koje sam postavlja," kaže on. Za sada, reč je samo o prototipu, ograničenom na metalne površine jer kablovi imaju magnetne završetke. Kapua objašnjava kako on radi. "Kablove ispaljuje ka mogućim ili poznatim objektima i na taj način se kreće unutar određenog prostora," kaže Kapua. Konstruktori sada rade na drugačijim završecima kablova kako bi robot dobio širu namenu. Takođe se radi na pojačanju motora da bi spajderbot mogao da se prelazi veće razdaljine. Postoji nada da bi on mogao da se primenjuje za prenos tereta ili u akcijama spasavanja. "Spajderbot bi mogao da spasava ljude na sred okeana, krećući se po kablu zategnutom između dva broda i prenoseći ljude do jednog od njih. Takođe bi mogao da se sa kamerama i opremom za komunikaciju kreće niz ulicu, prebacujući se sa jedne zgrade na drugu. Ali za to bi im trebalo budžet mnogo veći nego sadašnji. Istraživači stoga tragaju za investitorima koji bi podržali komercijalni razvoj ovog projekta.